தேக்கத்தை விற்றுத்தீர்க்க தள்ளுபடியை விற்பனையாளர்கள் அறிவிப்பார்கள். தள்ளுபடியை ஒரு விற்பனையாளர் அறிவித்தவுடன் மற்றவர்களும் அதைப்பின்பற்றி விலையைக் குறைப்பர். மிகை அளிப்பு விற்றுத் தீர்த்து சந்தைச் சமநிலையை ( D = S ) அடையும் வரை விலை குறைந்து கொண்டே வரும். அதேபோல் , விலையானது சமநிலை விலையை ( PE ) விட குறைவாக இருக்கும் பொழுது மிகைத் தேவை ( D > S ) காணப்படும். அளிப்பு குறைவாக இருக்கும்பொழுது வாங்குபவர்களிடையே ஏற்படும் போட்டியானது , விலையை உயர்த்தும். இது விற்பனையாளர்கள் அளிப்பை அதிகரிக்க ஊக்கப்படுத்தும்.